129. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 472/170 της 21 Μαρτ./14 Μαϊου  2008  (ΦΕΚ Β΄885) Κανονισμός για τον καθορισμό στόχων επίδοσης στην παροχή Καθολικής Υπηρεσίας, τον προσδιορισμό του περιεχομένου και της μορφής των προς δημοσίευση πληροφοριών και του τρόπου δημοσίευσής τους για τις επιχειρήσεις που υπέχουν υποχρεώσεις Καθολικής Υπηρεσίας. Έχοντας υπόψη:  α) Τον ν. 3431/2006 (ΦΕΚ 13/Α΄) «Περί Ηλεκτρονικών Υπηρεσιών και άλλες διατάξεις» και ιδίως τα άρθρα 12, εδάφια ιβ, κη και μα, 17, 46, 47, 48, 49, 51, 52 και 54 αυτού (ΦΕΚ 13/Α/3.2.2006). β) Την υπ’ αριθμ. 44035/1626/1.8.2007 απόφαση του Υπουργού Μεταφορών και Επικοινωνιών «Καθορισμός του Περιεχομένου της Καθολικής Υπηρεσίας» και ιδίως το άρθρο 8 αυτής (ΦΕΚ 1481/Β/16.8.2007). γ) Την υπ’ αριθμ. 436/35/24.5.2007 απόφαση της ΕΕΤΤ με θέμα «Υποβολή Εισήγησης προς τον Υπουργό Μεταφορών και Επικοινωνιών για τον καθορισμό ειδικών ρυθμίσεων για τελικούς χρήστες που είναι άτομα με ειδικές ανάγκες». δ) Την υπ’ αριθμ. 44365/1631/9.8.2007 κοινή απόφαση των Υπουργών Οικονομίας και Οικονομικών και Μεταφορών και Επικοινωνιών «Εξασφάλιση προσιτών τιμολογίων στα πλαίσια παροχής της Καθολικής Υπηρεσίας» (ΦΕΚ 1618/Β/17.8.2007). ε) Την υπ’ αριθμ. 28120/974/11.5.2007 απόφαση του Υπουργού Μεταφορών και Επικοινωνιών «Προϋποθέσεις, κριτήρια επιλογής και διαδικασία για τον καθορισμό παρόχου καθολικής υπηρεσίας» (ΦΕΚ 824/Β/2007). στ) Την υπ’ αριθμ. 31923/1135/24.5.2007 κοινή απόφαση των Υπουργών Οικονομίας και Οικονομικών και Μεταφορών και Επικοινωνιών «Καθορισμός διαδικασίας επιμερισμού του Καθαρού Κόστους Καθολικής Υπηρεσίας και αποζημίωσης του Παρόχου της Καθολικής Υπηρεσίας (καθορισμένη επιχείρηση)» (ΦΕΚ 876/Β/2007). ζ) Την υπ’ αριθμ. 457/042/18.10.2007 απόφαση της ΕΕΤΤ «Διεξαγωγή Δημόσιας Διαβούλευσης αναφορικά με τον καθορισμό στόχων επίδοσης στην παροχή Καθολικής Υπηρεσίας, τον προσδιορισμό του περιεχομένου και της μορφής των προς δημοσίευση πληροφοριών και του τρόπου δημοσίευσής του για της επιχειρήσεις που υπέχουν υποχρέωση Καθολικής Υπηρεσίας». Σελ. 386,688 Τεύχος      Σελ.        η) Τα αποτελέσματα της σχετικής δημόσιας διαβούλευσης η οποία διενεργήθηκε από την ΕΕΤΤ στο διάστημα 22.10.2007 έως και 28.12.2007 και τα οποία δημοσιεύτηκαν στην ιστοσελίδα της ΕΕΤΤ. θ) Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Σκοπός Σκοπός της παρούσας απόφασης είναι ο καθορισμός στόχων επίδοσης στην παροχή Καθολικής Υπηρεσίας, ο προσδιορισμός του περιεχομένου και της μορφής των προς δημοσίευση πληροφοριών και ο προσδιορισμός του τρόπου δημοσίευσής τους για τις επιχειρήσεις που υπέχουν υποχρεώσεις Καθολικής Υπηρεσίας.  Άρθρο 2 Καθορισμός Στόχων Επιδόσεων 1. Η ΕΕΤΤ θέτει στόχους επιδόσεων σύμφωνα με το Παράρτημα Ι της παρούσας για τις επιχειρήσεις που υπέχουν υποχρεώσεις Καθολικής Υπηρεσίας. Ο πάροχος Καθολικής Υπηρεσίας υποχρεούται να παρέχει τις υπηρεσίες, ανταποκρινόμενος στους ως άνω στόχους, σύμφωνα με τους δείκτες, ορισμούς και μεθόδους μέτρησης που αναφέρονται στο Παράρτημα ΙΙ της υπ’ αριθμ. 44035/1626/1.8.2007 υπουργικής απόφασης, όπως ισχύει, για τον Καθορισμό του Περιεχομένου της Καθολικής Υπηρεσίας. 22.ΔΑ.α.129 Οργάνωση και Λειτουργία των Τηλεπικοινωνιών - Ε.Ε.Τ.Τ. 2. Ο πάροχος Καθολικής Υπηρεσίας μεριμνά ώστε να λειτουργούν τουλάχιστον 0,7 κοινόχρηστα τηλέφωνα ανά 200 κατοίκους, εκ των οποίων τουλάχιστον 0,6 ανά 200 κατοίκους να είναι καρτοτηλέφωνα. Επίσης, ο πάροχος Καθολικής Υπηρεσίας υποχρεούται να εγκαθιστά κοινόχρηστα τηλέφωνα σε επιλεγμένα σημεία περιοχών αυξημένης κίνησης. Ενδεικτικά, αναφέρονται σημεία στάθμευσης οχημάτων επί των εθνικών οδών, Σιδηροδρομικοί Σταθμοί, Αερολιμένες, Λιμένες Ταχυδρομεία, Νοσοκομεία, Κοινωφελή ιδρύματα, Δημόσιες Υπηρεσίες, και σημεία ιδιαίτερης κίνησης ατόμων με ειδικές ανάγκες.  3. Οι στόχοι που θέτει κατά τα ως άνω η ΕΕΤΤ δύνανται να αναθεωρούνται με απόφαση της ΕΕΤΤ, η οποία θα πρέπει να εκδίδεται τουλάχιστον τριάντα (30) ημέρες πριν από την λήξη κάθε ημερολογιακού έτους.  Άρθρο 3 Προσδιορισμός περιεχομένου και μορφής  των προς δημοσίευση πληροφοριών  και τρόπος δημοσίευσής τους. 1. Οι πληροφορίες που ο πάροχος Καθολικής Υπηρεσίας οφείλει να δημοσιεύει σύμφωνα με το άρθρο 54 παρ. 1 του ν. 3431/2006 δημοσιεύονται σύμφωνα με τον Πίνακα του Παραρτήματος ΙΙ της παρούσας. Στην περίπτωση που κατά τον υπολογισμό των δεικτών δεν ακολουθείται επακριβώς η προβλεπόμενη μεθοδολογία μέτρησης σύμφωνα με τα οριζόμενα στο Παράρτημα ΙΙ της υπ’ αριθμ. 44035/1626/1.8.2007 υπουργικής απόφασης, όπως ισχύει, για τον Καθορισμό του Περιεχομένου της Καθολικής Υπηρεσίας, ο Πάροχος Καθολικής Υπηρεσίας υποχρεούται να αιτιολογεί πλήρως τις όποιες τυχόν αποκλίσεις αναφέροντας τούτο με την μορφή σχολίων στο αντίστοιχο πεδίο του Πίνακα του Παραρτήματος ΙΙ της παρούσας. Οι ανωτέρω αποκλίσεις αποτυπώνονται στην ετήσια έκθεση, όπως αυτή υποβάλλεται από τον Πάροχο Καθολικής Υπηρεσίας στην ΕΕΤΤ, σύμφωνα με τα οριζόμενα στην υπ’ αριθμ. 44035/1626/1.8.2007 υπουργική απόφαση καθώς και οποτεδήποτε αυτό του ζητηθεί. 2. Οι πληροφορίες της παραγράφου 1 δημοσιεύονται σε ετήσια βάση εντός τριών μηνών από την λήξη του έτους στο οποίο αναφέρονται και διαβιβάζονται στην ΕΕΤΤ εντός επτά (7) εργασίμων ημερών από την δημοσίευσή τους.  3. Οι πληροφορίες της παραγράφου 1 δημοσιεύονται από τον πάροχο Καθολικής Υπηρεσίας σε εμφανές σημείο στην ιστοσελίδα του και σε μία εφημερίδα πανελλήνιας τουλάχιστον κυκλοφορίας.   4. Προκειμένου να είναι δυνατή η πρόσβαση στις πληροφορίες της παραγράφου 1 του παρόντος  άρθρου από άτομα με προβλήματα όρασης, ο πάροχος Καθολικής Υπηρεσίας υποχρεούται να καθιστά διαθέσιμες τις ως άνω πληροφορίες στα άτομα αυτά σε μορφή απλού κειμένου χωρίς γραφικά (text only) μέσω της ιστοσελίδας του.  Άρθρο 4 Τελική Διάταξη Τυχόν άλλες αποφάσεις της ΕΕΤΤ οι οποίες έρχονται σε αντίθεση με τα οριζόμενα στην παρούσα απόφαση καταργούνται. Άρθρο 5 Έναρξη Ισχύος  Η ισχύς της παρούσας απόφασης αρχίζει από την ημερομηνία της δημοσίευσής της στην Εφημερίδα της Κυβερνήσεως.  (Ακολουθούν Παραρτήματα) 